**ԱՄՓՈՓԱԹԵՐԹ**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ վերաբերյալ ՀՀ շահագրգիռ մարմինների առարկությունների ԵՎ առաջարկությունների վերաբերյալ

|  |  |
| --- | --- |
| 1. ՀՀ արդարադատության նախարարություն | 05.05․2021թ. |
| N 01/27.1/11559-2021 |
| 1. Նախագծի վերնագիրն առաջարկում ենք շարադրել հետևյալ խմբագրությամբ. «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում, Հայաստանի Հանրապետության կառավարության 2020 թվականի դեկտեմբերի 30-ի թիվ 2215-Ն որոշման մեջ փոփոխություններ և լրացումներ կատարելու մասին»: Սույն առաջարկությունը պայմանավորված է նրանով, որ նախագծով հաստատվող թիվ 2 հավելվածի վերնագրում՝ «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում նախատեսվում է կատարել նաև լրացումներ:  2. Նախագծի նախաբանում առաջարկում ենք հղում կատարել նաև «Նորմատիվ իրավական ակտերի մասին» ՀՀ օրենքի 33-րդ հոդվածին:  3. Նախագծի 1-ին կետում նախատեսվում է փոփոխություններ և լրացումներ կատարել Հայաստանի Հանրապետության կառավարության 2020 թվականի դեկտեմբերի 30-ի թիվ 2215-Ն որոշման թիվ 9.1 հավելվածում, ինչն արտացոլված չէ նախագծով հաստատվող հավելվածներում: Այդ առումով առաջարկում ենք նախագծի և նախագծով հաստավող հավելվածների դրույթները համապատասխանեցնել միմյանց:  4. Նախագիծն անհրաժեշտ է համաձայնեցնել ՀՀ ֆինանսների նախարարության հետ: | 1. Առաջարկությունն ընդունվել է։  Նախագծում կատարվել է համապատասխան փոփոխություն։  2. Առաջարկությունն ընդունվել է։  Նախագծում կատարվել է համապատասխան փոփոխություն։  3. Առաջարկությունն ընդունվել է։  Նախագծում կատարվել է համապատասխան փոփոխություն։  4. Նախագիծը մշակվել է ՀՀ ֆինանսների նախարարության հետ համագործակցությամբ։ 07.04.2021թ. ՀՀ ֆինանսների նախարարի թիվ 01/8-4/4971-2021 գրությամբ նախագիծը ներկայացվել է Առողջապահության նախարարություն՝ հետագա շրջանառության և ՀՀ վարչապետի աշխատակազմ ներկայացնելու նպատակով։ |
| 2. ՀՀ ֆինանսների նախարարություն |  |
| 2021թ. մայիսի 18-ին Ֆինանսատնտեսական նախարարական կոմիտեի նիստի օրակարգում ընդգրկված 13-րդ հարցի քննարկման ժամանակ Ֆինանսների նախարարի ներկայացուցչի կողմից առաջարկվել է ՀՀ կառավարության որոշման նախագծի թիվ 5 հավելվածում կատարել փոփոխություն, մասնավորապես առանձնացնել ֆինասնավորման աղբյուրները տարեկան սյունակում: | Առաջարկությունն ընդունվել է, փոփոխությունը կատարվել է, ներկայացվում է որոշման նախագծի լրամշակված տարբերակը: |